title: Decizia Consiliului din 18 decembrie 1978 de acceptare a recomandării Consiliului de Cooperare Vamală din 13 iunie 1978 cu privire la modificarea articolului XIV litera (a) și a articolului XVI litera (d) din Convenția privind nomenclatura pentru clasificarea mărfurilor în tarifele vamale

text:
Anunţ juridic important

|

31979D0006

Official Journal L 006 , 10/01/1979 P. 0023 - 0023 Finnish special edition: Chapter 2 Volume 2 P. 0135  Greek special edition: Chapter 02 Volume 7 P. 0030  Swedish special edition: Chapter 2 Volume 2 P. 0135  Spanish special edition: Chapter 02 Volume 5 P. 0138  Portuguese special edition Chapter 02 Volume 5 P. 0138  Ediţie specială în limba cehă Chapter 02 Volume 01 P. 272  - 272 Ediţie specială în limba estonă Chapter 02 Volume 01 P. 272  - 272 Ediţie specială în limba maghiară Chapter 02 Volume 01 P. 272  - 272 Ediţie specială în limba lituaniană Chapter 02 Volume 01 P. 272  - 272 Ediţie specială în limba letonă Chapter 02 Volume 01 P. 272  - 272 Ediţie specială în limba malteză Chapter 02 Volume 01 P. 272  - 272 Ediţie specială în limba polonă Chapter 02 Volume 01 P. 272  - 272 Ediţie specială în limba slovacă Chapter 02 Volume 01 P. 272  - 272 Ediţie specială în limba slovenă Chapter 02 Volume 01 P. 272  - 272

		19781218Decizia Consiliuluidin 18 decembrie 1978de acceptare a recomandării Consiliului de Cooperare Vamală din 13 iunie 1978 cu privire la modificarea articolului XIV litera (a) și a articolului XVI litera (d) din Convenția privind nomenclatura pentru clasificarea mărfurilor în tarifele vamale(79/6/CEE)CONSILIUL COMUNITĂȚILOR EUROPENE,având în vedere Tratatul de instituire a Comunității Economice Europene, în special articolele 28 și 113,având în vedere recomandarea Comisiei,întrucât cele nouă state membre sunt părți contractante la Convenția de la Bruxelles din 15 decembrie 1950 privind nomenclatura pentru clasificarea mărfurilor în tarifele vamale; întrucât Tariful Vamal Comun se bazează pe această nomenclatură;întrucât Consiliul de Cooperare Vamală poate recomanda părților contractante să aducă modificări Convenției; întrucât la 13 iunie 1978 acesta a recomandat modificări ale articolului XIV litera (a) și articolului XVI litera (d) din Convenție;întrucât, în temeiul Convenției, Ministerul belgian al Afacerilor Externe comunică tuturor părților contractante și guvernelor celorlalte state semnatare sau aderente textul fiecărei modificări recomandate, iar textul este considerat acceptat dacă nu se notifică nici o obiecție din partea vreunei părți contractante în termen de șase luni de la data comunicării; întrucât, dacă nu se notifică nici o obiecție, amendamentul intră în vigoare în termen de șase luni de la expirarea acestei perioade;întrucât Ministerul belgian al Afacerilor Externe a comunicat părților contractante textul recomandării din 13 iunie 1978 la data de 30 iunie 1978, cu efect de la 1 iulie 1978; întrucât, dacă nu s-a notificat nici o obiecție cu privire la întregul text sau la o parte din acesta, recomandarea se va considera acceptată la data de 31 decembrie 1978 și va intra în vigoare la 1 iulie 1979;întrucât nu există nici o obiecție față de vreuna dintre părțile recomandării,DECIDE:Articol unicSe acceptă recomandarea Consiliului de Cooperare Vamală din 13 iunie 1978 de modificare a articolului XIV litera (a) și a articolului XVI litera (d) din Convenția privind nomenclatura pentru clasificarea mărfurilor în tarifele vamale, în vederea aplicării de la 1 iulie 1979.Adoptată la Bruxelles, 18 decembrie 1978.Pentru ConsiliuPreședinteleH.-D. Genscher--------------------------------------------------


title: Decizia Comitetului politic și de securitate CIAD/2/2008 din 18 martie 2008 de înființare a Comitetului contribuitorilor pentru operația militară a Uniunii Europene în Republica Ciad și în Republica Centrafricană

text:
               17.4.2008

               RO

               Jurnalul Oficial al Uniunii Europene

               L 107/60

      DECIZIA COMITETULUI POLITIC ȘI DE SECURITATE CIAD/2/2008
   din 18 martie 2008
   de înființare a Comitetului contribuitorilor pentru operația militară a Uniunii Europene în Republica Ciad și în Republica Centrafricană
   (2008/313/PESC)
   COMITETUL POLITIC ȘI DE SECURITATE,
   având în vedere Tratatul privind Uniunea Europeană, în special articolul 25 paragraful al treilea,
   având în vedere Acțiunea comună 2007/677/PESC a Consiliului din 15 octombrie 2007 privind operația militară a Uniunii Europene în Republica Ciad și în Republica Centrafricană (1) (Operația EUFOR Ciad/RCA), în special articolul 10 alineatul (5),
   întrucât:

               (1)

               În temeiul articolului 10 alineatul (5) din Acțiunea comună 2007/677/PESC, Consiliul a autorizat Comitetul Politic și de Securitate (COPS) să adopte deciziile pertinente privind instituirea unui comitet al contribuitorilor pentru operația EUFOR Ciad/RCA.

               (2)

               Concluziile Consiliului European de la Nisa, din 7, 8 și 9 decembrie 2000, și de la Bruxelles, din 24 și 25 octombrie 2002, au stabilit mecanismele pentru participarea statelor terțe la operațiile de gestionare a crizelor și pentru înființarea unui comitet al contribuitorilor.

               (3)

               Comitetul contribuitorilor va îndeplini un rol esențial în gestionarea curentă a operației EUFOR Ciad/RCA. Acesta va fi principalul forum în cadrul căruia statele contribuitoare examinează împreună aspecte legate de utilizarea forțelor lor în cadrul operației. COPS, care exercită controlul politic și conducerea strategică a operației, va ține seama de punctele de vedere exprimate de comitetul contribuitorilor.

               (4)

               În conformitate cu articolul 6 din Protocolul privind poziția Danemarcei anexat la Tratatul privind Uniunea Europeană și la Tratatul de instituire a Comunității Europene, Danemarca nu participă la elaborarea și la punerea în aplicare a deciziilor și a acțiunilor Uniunii Europene care au implicații în domeniul apărării,

         DECIDE:
   Articolul 1
   Instituire și mandat
   Prin prezenta decizie se instituie un Comitet al contribuitorilor pentru operația militară a Uniunii Europene în Republica Ciad și în Republica Centrafricană („CoC”). Mandatul său este definit în concluziile Consiliului European de la Nisa și de la Bruxelles.
   Articolul 2
   Componență
   (1)   CoC are următoarea componență:

               —

               reprezentanți ai tuturor statelor membre;

               —

               reprezentanți ai statelor terțe care participă la operație și aduc contribuții militare importante, astfel cum sunt menționate în anexă.

         (2)   Comandantul operației UE, directorul general al Statului Major al Uniunii Europene sau reprezentanții acestora și reprezentanții Comisiei participă la reuniunile CoC.
   (3)   Persoane terțe pot fi invitate, după caz, să asiste la părțile relevante ale discuțiilor.
   Articolul 3
   Președinția CoC
   Fără a aduce atingere prerogativelor Președinției, CoC pentru această operație este prezidat de secretarul general/înaltul reprezentant sau de reprezentantul acestuia, în strânsă consultare cu Președinția și cu președintele Comitetului militar al Uniunii Europene (CEUMC) sau reprezentantul acestuia.
   Articolul 4
   Reuniuni
   (1)   CoC este convocat periodic de președinte. Atunci când circumstanțele o impun, se pot convoca reuniuni de urgență la inițiativa președintelui sau la cererea unui membru.
   (2)   Președintele distribuie, în prealabil, un proiect al ordinii de zi și documentele referitoare la reuniune. După fiecare reuniune, se distribuie un rezumat al acesteia.
   Articolul 5
   Procedura
   (1)   Sub rezerva dispozițiilor alineatului (3) și fără a aduce atingere competențelor COPS și responsabilităților comandantului operației UE,

               —

               regula unanimității reprezentanților statelor care contribuie la operație se aplică în cazul în care CoC ia decizii privind gestionarea curentă a operației;

               —

               regula unanimității membrilor CoC se aplică în cazul în care acesta formulează recomandări privind eventuale adaptări ale planificării operaționale, inclusiv privind o eventuală adaptare a obiectivelor.

         Abținerea unui membru nu împiedică unanimitatea.
   (2)   Președinția stabilește dacă este prezentă majoritatea reprezentanților statelor care au dreptul să participe la deliberări.
   (3)   Toate aspectele procedurale se soluționează cu majoritatea simplă a membrilor prezenți la reuniune.
   (4)   Danemarca nu participă la nicio decizie a comitetului.
   Articolul 6
   Confidențialitatea
   (1)   Regulamentul de securitate al Consiliului se aplică pentru reuniunile și lucrările CoC. În special, reprezentanții din cadrul CoC trebuie să dețină autorizațiile de securitate adecvate.
   (2)   Deliberările CoC fac obiectul obligației de păstrare a secretului profesional, cu excepția cazurilor în care CoC hotărăște altfel în unanimitate.
   Articolul 7
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 18 martie 2008.

            Pentru Comitetul Politic și de Securitate

            Președintele

         M. IPAVIC

      (1)  JO L 279, 23.10.2007, p. 21.

      ANEXĂ
      Lista statului (statelor) terț(e) menționat(e) la articolul 2 alineatul (1)

                  —

                  Albania


title: Decizia (PESC) 2017/345 a Consiliului din 27 februarie 2017 de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene

text:
               28.2.2017

               RO

               Jurnalul Oficial al Uniunii Europene

               L 50/59

         DECIZIA (PESC) 2017/345 A CONSILIULUI
   din 27 februarie 2017
   de modificare a Deciziei (PESC) 2016/849 privind măsuri restrictive împotriva Republicii Populare Democrate Coreene
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 29,
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 27 mai 2016, Consiliul a adoptat Decizia (PESC) 2016/849 (1) privind măsuri restrictive împotriva Republicii Populare Democrate Coreene (RPDC) care, între altele, a pus în aplicare Rezoluțiile Consiliului de Securitate al Organizației Națiunilor Unite (RCSONU) 1718 (2006), 1874 (2009), 2087 (2013), 2094 (2013) și 2270 (2016).

               (2)

               La 30 noiembrie 2016, Consiliul de Securitate al ONU a adoptat RCSONU 2321 (2016), exprimându-și profunda îngrijorare cu privire la testul nuclear efectuat de RPDC la 9 septembrie 2016 cu încălcarea rezoluțiilor relevante ale Consiliului de Securitate al ONU, condamnând din nou activitățile nucleare și privind rachetele balistice în curs desfășurate de RPDC cu încălcarea gravă a rezoluțiilor relevante ale Consiliului de Securitate al ONU și stabilind că există în continuare o amenințare clară la adresa păcii și securității internaționale în regiune și în afara acesteia.

               (3)

               În RCSONU 2321 (2016), Consiliul de Securitate al ONU își exprimă îngrijorarea că bagajul de mână și valizele înregistrate de persoane fizice care intră sau ies din RPDC pot fi folosite pentru transportul de articole a căror furnizare, vânzare sau al căror transfer este interzis prin RCSONU 1718 (2006), 1874 (2009), 2087 (2013), 2094 (2013), 2270 (2016) sau 2321 (2016) și clarifică faptul că un astfel de bagaj și de valize constituie „încărcătură” în sensul punerii în aplicare a punctului 18 din RCSONU 2270 (2016), făcându-se astfel trimitere la obligația de inspectare a încărcăturii.

               (4)

               În RCSONU 2321 (2016), Consiliul de Securitate al ONU solicită statelor membre să reducă numărul personalului de la misiunile diplomatice și oficiile consulare din RPDC.

               (5)

               În RCSONU 2321 (2016), Consiliul de Securitate al ONU își exprimă îngrijorarea că pe cale ferată și pe cale rutieră pot fi transportate obiecte interzise către și dinspre RPDC și subliniază că obligația de la punctul 18 din RCSONU 2270 (2016) de inspectare a încărcăturii de pe teritoriile statelor membre sau care tranzitează teritoriile acestora include mărfurile transportate pe cale ferată și pe cale rutieră.

               (6)

               RCSONU 2321 (2016) arată că, în scopul punerii sale în aplicare și a punerii în aplicare a RCSONU 1718 (2006), 1874 (2009), 2087 (2013), 2094 (2013), 2270 (2016), termenul „tranzit” include, fără a se limita la acestea, deplasările persoanelor fizice prin terminalele aeroporturilor internaționale ale unui stat în drum spre o destinație dintr-un alt stat, indiferent dacă astfel de persoane trec prin punctul de control vamal sau al pașapoartelor de pe aeroportul respectiv.

               (7)

               RCSONU 2321 (2016) introduce o cantitate maximă de cărbune care poate fi importată din RPDC și instituie un mecanism de monitorizare și verificare în acest sens. Ca parte a acestui mecanism, statele membre care importă cărbune din RPDC sunt invitate să consulte periodic site-ul ONU pentru a se asigura că nu a fost atins totalul cumulat al importurilor de cărbune.

               (8)

               RCSONU 2321 (2016) reamintește că agenților diplomatici ai RPDC le este interzisă practicarea în statul de primire a oricărei activități profesionale sau comerciale în scopul de a obține un profit personal.

               (9)

               În RCSONU 2321 (2016), Consiliul de Securitate al ONU își exprimă îngrijorarea că resortisanți ai RPDC sunt trimiși să lucreze în alte state în scopul obținerii de valută forte pe care RPDC o folosește pentru programele sale nucleare și de rachete balistice și solicită statelor să manifeste vigilență față de această practică.

               (10)

               În RCSONU 2321 (2016), Consiliul de Securitate al ONU reiterează îngrijorarea cu privire la faptul că este posibil să fie folosite volumuri mari de numerar pentru a eluda măsurile impuse de Consiliul de Securitate, iar statele membre sunt invitate să fie atente la respectivul risc.

               (11)

               RCSONU 2321 (2016) exprimă angajamentul Consiliului de Securitate al ONU față de găsirea unei soluții pașnice, diplomatice și politice pentru această situație și reafirmă sprijinul pentru discuțiile din grupul celor șase, solicitându-se reluarea lor.

               (12)

               În RCSONU 2321 (2016) se afirmă că acțiunile RPDC trebuie să fie evaluate în permanență și că Consiliul de Securitate al ONU este pregătit să consolideze, să modifice, să suspende sau să ridice măsurile, după caz, în funcție de respectarea lor de către RPDC, și se exprimă hotărârea de a se adopta și alte măsuri importante în cazul în care RPDC efectuează un test nuclear sau o lansare nouă.

               (13)

               Este necesară continuarea acțiunilor Uniunii în vederea punerii în aplicare a anumitor măsuri prevăzute în prezenta decizie.

               (14)

               Statele membre ar trebui să partajeze informații relevante cu celelalte state membre în sprijinul punerii eficace în aplicare la nivelul UE a dispozițiilor prezentei directive.

               (15)

               Prin urmare, Decizia (PESC) 2016/849 ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia (PESC) 2016/849 se modifică după cum urmează:

               1.

               La articolul 1 alineatul (1), se adaugă următoarele litere:

                           „(h)

                           anumite alte articole, materiale, echipamente, bunuri și tehnologii incluse pe listă în conformitate cu punctul 4 din RCSONU 2321 (2016);

                           (i)

                           orice alt articol enumerat în lista armelor convenționale cu dublă utilizare adoptată de Comitetul de sancțiuni în conformitate cu punctul 7 din RCSONU 2321 (2016).”

               2.

               La articolul 4, alineatul (1) se înlocuiește cu următorul text:
               „(1)   Se interzice achiziționarea de aur, minereu de titan, minereu de vanadiu, minerale din pământuri rare, cupru, nichel, argint și zinc din RPDC de către resortisanți ai statelor membre sau prin intermediul navelor sau aeronavelor care arborează pavilionul statelor membre, indiferent dacă articolele achiziționate provin sau nu de pe teritoriul RPDC.”

               3.

               Se introduce următorul articol:
               „Articolul 6a
               (1)   Se interzice achiziționarea de statui din RPDC de către resortisanți ai statelor membre sau prin intermediul navelor sau aeronavelor care arborează pavilionul statelor membre, indiferent dacă articolele provin sau nu de pe teritoriul RPDC.
               (2)   Alineatul (1) nu se aplică în cazul în care Comitetul de sancțiuni a acordat în prealabil aprobarea de la caz la caz.
               (3)   Uniunea ia măsurile necesare în vederea stabilirii articolelor relevante care intră sub incidența prezentului articol.”

               4.

               Se introduce următorul articol:
               „Articolul 6b
               (1)   Se interzice furnizarea, vânzarea sau transferul, în mod direct sau indirect, de elicoptere sau nave, indiferent dacă provin sau nu de pe teritoriul statelor membre, către RPDC de către resortisanți ai statelor membre sau prin intermediul navelor și aeronavelor care arborează pavilionul statelor membre.
               (2)   Alineatul (1) nu se aplică în cazul în care Comitetul de sancțiuni a acordat în prealabil aprobarea de la caz la caz.
               (3)   Uniunea ia măsurile necesare în vederea stabilirii articolelor relevante care intră sub incidența prezentului articol.”

               5.

               Articolul 7 se înlocuiește cu următorul text:
               „Articolul 7
               (1)   Se interzice achiziționarea din RPDC de către resortisanți ai statelor membre sau prin intermediul navelor sau aeronavelor care arborează pavilionul statelor membre de cărbune, fier și minereu de fier, indiferent dacă provin sau nu de pe teritoriul RPDC. Uniunea ia măsurile necesare în vederea stabilirii articolelor relevante care intră sub incidența prezentului alineat.
               (2)   Alineatul (1) nu se aplică în cazul cărbunelui care, astfel cum confirmă statul membru care face achiziția pe baza unor informații credibile, a provenit din afara RPDC și a fost transportat prin RPDC exclusiv în vederea exportului din portul Rajin (Rason), cu condiția ca statul membru respectiv să notifice în prealabil Comitetului de sancțiuni și ca astfel de tranzacții să nu aibă legătură cu generarea de venituri pentru programul nuclear sau cel de rachete balistice al RPDC sau pentru alte activități interzise prin RCSONU 1718 (2006), 1874 (2009), 2087 (2013), 2094 (2013), 2270 (2016) și 2321 (2016) sau prin prezenta decizie.
               (3)   Alineatul (1) nu se aplică în ceea ce privește totalul exporturilor către toate statele membre ale ONU de cărbune originar din RPDC care în total nu depășesc 53 495 894 USD sau 1 000 866 de tone metrice, reținându-se valoarea cea mai mică, între data adoptării RCSONU 2321 (2016) și 31 decembrie 2016, și nici totalul exporturilor către toate statele membre ale ONU de cărbune originar din RPDC care în total nu depășesc 400 870 018 USD sau 7 500 000 de tone metrice pe an, reținându-se valoarea cea mai mică, cu începere de la 1 ianuarie 2017, cu condiția ca procedurile de achiziții publice:

                           (a)

                           să nu implice persoane fizice sau entități care sunt asociate cu programul nuclear sau cu cel de rachete balistice al RPDC ori cu alte activități interzise prin RCSONU 1718 (2006), 1874 (2009), 2087 (2013), 2094 (2013), 2270 (2016) și 2321 (2016), inclusiv persoane fizice sau entități desemnate, persoane fizice sau entități care acționează în numele acestora sau în conformitate cu instrucțiunile lor, entități deținute ori controlate de acestea, în mod direct sau indirect, ori persoane fizice sau entități care acordă sprijin pentru eludarea sancțiunilor; și

                           (b)

                           să se facă exclusiv în scopuri de subzistență a resortisanților RPDC și să nu fie legate de generarea de venituri pentru programul nuclear sau cel de rachete balistice al RPDC ori pentru alte activități interzise prin RCSONU 1718 (2006), 1874 (2009), 2087 (2013), 2094 (2013), 2270 (2016) și 2321 (2016).

                     (4)   Un stat membru care achiziționează cărbune direct din RPDC transmite Comitetului de sancțiuni valoarea totală a volumului unor astfel de achiziții pentru fiecare lună, în termen de cel mult 30 de zile de la încheierea lunii respective, folosind formularul prevăzut în anexa V la RCSONU 2321 (2016). Statul membru comunică de asemenea informațiile notificate în acest sens Comitetului de sancțiuni către celelalte state membre și către Comisie.
               (5)   Alineatul (1) nu se aplică în cazul tranzacțiilor cu fier și minereu de fier despre care se stabilește că sunt destinate exclusiv unor scopuri de subzistență și că nu au legătură cu generarea de venituri pentru programul nuclear sau cel de rachete balistice al RPDC sau pentru alte activități interzise prin RCSONU 1718 (2006), 1874 (2009), 2087 (2013), 2094 (2013), 2270 (2016) sau 2321 (2016).”

               6.

               Articolul 10 se înlocuiește cu următorul text:
               „Articolul 10
               (1)   Se interzice furnizarea de sprijin financiar public sau privat pentru comerțul cu RPDC, inclusiv acordarea de credite la export, garanții sau asigurări, resortisanților sau entităților din RDPC implicate într-un astfel de comerț.
               (2)   Alineatul (1) nu se aplică în cazul în care Comitetul de sancțiuni a acordat în prealabil aprobarea de la caz la caz pentru acordarea de sprijin financiar.”

               7.

               Articolul 14 se înlocuiește cu următorul text:
               „Articolul 14
               (1)   Se interzice deschiderea pe teritoriul statelor membre de sucursale, filiale sau reprezentanțe ale băncilor din RPDC, inclusiv ale Băncii Centrale a RPDC și ale sucursalelor și filialelor acesteia, precum și de alte entități financiare menționate la articolul 13 punctul 2.
               (2)   Sucursalele, filialele și reprezentanțele existente ale entităților menționate la alineatul (1) de pe teritoriul statelor membre se închid în termen de 90 de zile de la adoptarea RCSONU 2270 (2016).
               (3)   În absența unei aprobări prealabile de către Comitetul de sancțiuni, se interzice băncilor din RPDC, inclusiv Băncii Centrale a RPDC și sucursalelor și filialelor acesteia, precum și altor entități financiare prevăzute la articolul 13 punctul 2:

                           (a)

                           să creeze asocieri în participațiune noi cu bănci aflate sub jurisdicția statelor membre;

                           (b)

                           să achiziționeze participații în capitalurile proprii ale unei bănci aflate sub jurisdicția statelor membre; sau

                           (c)

                           să instituie sau să mențină relații de corespondență bancară cu bănci aflate sub jurisdicția statelor membre.

                     (4)   Asocierile în participațiune, participațiile în capitalurile proprii și relațiile de corespondență bancară existente cu bănci din RPDC încetează în termen de 90 de zile de la adoptarea RCSONU 2270 (2016).
               (5)   Se interzice instituțiilor financiare aflate pe teritoriul statelor membre sau sub jurisdicția acestora să deschidă reprezentanțe, filiale, sucursale sau conturi bancare în RPDC.
               (6)   Reprezentanțele, filialele sau conturile bancare deschise în RPDC se închid în termen de 90 de zile de la adoptarea RCSONU 2321 (2016).
               (7)   Alineatul (6) nu se aplică în cazul în care Comitetul de sancțiuni stabilește, de la caz la caz, că astfel de reprezentanțe, filiale sau conturi sunt necesare pentru furnizarea de asistență umanitară sau pentru activitățile misiunilor diplomatice în RPDC în temeiul Convențiilor de la Viena cu privire la relațiile diplomatice și la relațiile consulare sau pentru activitățile ONU, ale agențiilor specializate sau ale organizațiilor conexe ale acesteia sau pentru orice alte scopuri în conformitate cu RCSONU 1718 (2006), 1874 (2009), 2087 (2013), 2094 (2013), 2270 (2016) sau 2321 (2016).”

               8.

               La articolul 16, alineatul (6) se înlocuiește cu următorul text:
               „(6)   Statele membre iau măsurile necesare pentru a confisca și înlătura, de exemplu distrugându-le, făcându-le inoperabile sau inutilizabile, stocându-le sau transferându-le într-un alt stat decât cel de origine ori de destinație în vederea înlăturării, articolele a căror furnizare, vânzare sau al căror transfer sau export este interzis prin RCSONU 1718 (2006), 1874 (2009), 2087 (2013), 2094 (2013), 2270 (2016) sau 2321 (2016), care sunt identificate cu ocazia inspecțiilor, în conformitate cu obligațiile care le revin în temeiul rezoluțiilor Consiliului de Securitate al ONU, inclusiv RCSONU 1540 (2004).”

               9.

               Se introduce următorul articol:
               „Articolul 18a
               (1)   Un stat membru care este statul de pavilion al unei nave desemnate de Comitetul pentru sancțiuni retrage pavilionul în cazul în care comitetul dispune astfel.
               (2)   Un stat membru care este statul de pavilion al unei nave desemnate de Comitetul pentru sancțiuni solicită navei să se îndrepte către un port identificat de comitet, în coordonare cu statul portului, în cazul în care comitetul dispune astfel.
               (3)   În cazul în care desemnarea de către Comitetul pentru sancțiuni dispune astfel, statele membre interzic intrarea în porturile lor a unei nave, cu excepția unei situații de urgență sau a cazului în care nava se întoarce în portul de origine.
               (4)   În cazul în care desemnarea de către Comitetul pentru sancțiuni dispune astfel, statele membre aplică în cazul unei nave măsura de înghețare a activelor.
               (5)   Anexa IV cuprinde navele menționate la alineatele (1)-(4) din prezentul articol desemnate de Comitetul pentru sancțiuni în conformitate cu punctul 12 din RCSONU 2321 (2016).”

               10.

               Articolul 20 se modifică după cum urmează:

                           (a)

                           alineatul (2) se înlocuiește cu următorul text:
                           „(2)   Alineatul (1) nu se aplică în cazul în care Comitetul de sancțiuni a acordat în prealabil aprobarea de la caz la caz.”;

                           (b)

                           alineatul (3) se elimină.

               11.

               Se introduce următorul articol:
               „Articolul 20a
               Se interzice achiziționarea de servicii din RDPC referitoare la nave sau aeronave.”

               12.

               Articolul 21 se înlocuiește cu următorul text:
               „Articolul 21
               Statele membre radiază orice navă care este deținută, controlată sau exploatată de către RPDC și nu înregistrează nicio astfel de navă care a fost radiată de un alt stat membru în temeiul punctului 24 din RCSONU 2321 (2016).”

               13.

               Articolul 22 se înlocuiește cu următorul text:
               „Articolul 22
               (1)   Se interzice înregistrarea de nave în RPDC, obținerea autorizației pentru o navă de a arbora pavilionul RPDC, deținerea, închirierea, exploatarea de nave aflate sub pavilionul RPDC ori furnizarea de clasificări, certificări sau alte servicii conexe pentru nave ori încheierea de asigurări pentru nave aflate sub pavilionul RPDC.
               (2)   Alineatul (1) nu se aplică în cazul în care Comitetul de sancțiuni a acordat în prealabil aprobarea de la caz la caz.
               (3)   Se interzice furnizarea de către resortisanți ai statelor membre sau de pe teritoriile statelor membre de servicii de asigurare sau reasigurare pentru nave deținute, controlate ori exploatate, inclusiv prin mijloace ilicite, de către RPDC.
               (4)   Alineatul (3) nu se aplică în cazul în care Comitetul de sancțiuni stabilește de la caz la caz că nava este implicată în activități exclusiv în scopuri de subzistență care nu vor fi utilizate de către persoane fizice sau entități din RPDC pentru a genera venituri ori exclusiv în scopuri umanitare.”

               14.

               La articolul 23, se introduce următorul alineat:
               „(12)   Statele membre iau măsurile necesare pentru a limita intrarea sau tranzitul pe teritoriile lor a membrilor guvernului RPDC, a funcționarilor acestui guvern și a membrilor forțelor armate ale RPDC, în cazul în care acești membri sau funcționari sunt asociați cu programul nuclear sau cu programul de rachete balistice al RPDC ori cu alte activități interzise prin RCSONU 1718 (2006), 1874 (2009), 2087 (2013), 2094 (2013), 2270 (2016) și 2321 (2016).”

               15.

               Se introduce următorul articol:
               „Articolul 24a
               (1)   În cazul în care un stat membru stabilește că o persoană fizică acționează în numele unei bănci sau instituții financiare din RPDC sau în conformitate cu instrucțiunile acesteia, statul membru expulzează persoana fizică respectivă de pe teritoriul său în scopul repatrierii către statul de cetățenie al acesteia, cu respectarea dreptului aplicabil.
               (2)   Alineatul (1) nu se aplică în cazul în care prezența unei persoane fizice este necesară pentru îndeplinirea unor proceduri judiciare sau exclusiv în scopuri medicale, de siguranță ori în alte scopuri umanitare sau în cazul în care Comitetul de sancțiuni stabilește de la caz la caz că expulzarea persoanei fizice ar fi contrară obiectivelor RCSONU 1718 (2006), 1874 (2009), 2087 (2013), 2094 (2013), 2270 (2016) și 2321 (2016).”

               16.

               Articolul 30 se înlocuiește cu următorul text:
               „Articolul 30
               (1)   Statele membre iau măsurile necesare pentru a manifesta vigilență și a împiedica învățământul sau formarea specializată pentru resortisanții RPDC pe teritoriul lor sau de către resortisanții lor în discipline care ar contribui la activitățile nucleare cu risc de proliferare ale RPDC și la dezvoltarea vectorilor purtători de arme nucleare, inclusiv învățământul sau formarea în domeniul fizicii avansate, simulării avansate pe calculator și al altor științe informatice conexe, al navigației geospațiale, ingineriei nucleare, ingineriei aerospațiale, ingineriei aeronautice și al altor discipline conexe, precum și studii avansate de știința materialelor, inginerie chimică, inginerie mecanică, inginerie electrică și inginerie industrială.
               (2)   Statele membre suspendă cooperarea științifică și tehnică în care sunt implicate persoane sau grupuri aflate în mod oficial sub patronajul RPDC sau reprezentând RPDC, cu excepția schimburilor medicale, cu excepția cazului în care:

                           (a)

                           în cazul cooperării științifice sau tehnice în domeniul științei și tehnologiei nucleare, al ingineriei și tehnologiei aerospațiale și aeronautice sau al tehnicilor și metodelor de producție avansate, Comitetul de sancțiuni a stabilit de la caz la caz că o anumită activitate nu va contribui la activitățile nucleare cu risc de proliferare sau la programele de rachete balistice ale RPDC; sau

                           (b)

                           în cazul oricărei alte cooperări științifice sau tehnice, statul membru care participă la cooperarea științifică sau tehnică constată că activitatea respectivă nu va contribui la activitățile nucleare cu risc de proliferare sau la programele de rachete balistice ale RPDC și informează în prealabil Comitetul de sancțiuni cu privire la constatarea respectivă.”

               17.

               Se introduce următorul articol:
               „Articolul 31a
               Se interzice unei misiuni diplomatice sau unui oficiu consular al RPDC, precum și membrilor lor din RPDC, să dețină sau să controleze conturi bancare în Uniune, cu excepția unui cont în statul membru sau în statele membre în care este găzduită misiunea sau oficiul consular sau în care sunt acreditați membrii acesteia.”

               18.

               Se introduce următorul articol:
               „Articolul 31b
               (1)   Se interzice închirierea către RPDC sau punerea la dispoziția RPDC în alt fel a bunurilor imobile sau utilizarea acestora de către sau în beneficiul RPDC în orice alt scop decât activitățile diplomatice sau consulare.
               (2)   Se interzice, de asemenea, închirierea de la RPDC de bunuri imobile situate în afara teritoriului RDPC.”

               19.

               La articolul 33, alineatul (1) se înlocuiește cu următorul text:
               „(1)   Consiliul aplică modificările aduse anexelor I și IV pe baza hotărârilor luate de către Consiliul de Securitate sau de către Comitetul de sancțiuni.”

               20.

               Se introduce următorul articol:
               „Articolul 36a
               Prin derogare de la măsurile impuse prin RCSONU 1718 (2006), 1874 (2009), 2087 (2013), 2094 (2013), 2270 (2016) sau 2321 (2016), cu condiția ca Comitetul de sancțiuni să fi stabilit că este necesară o scutire pentru a facilita activitatea organizațiilor internaționale și neguvernamentale care desfășoară activități de asistență și ajutor în RPDC în beneficiul populației civile din RPDC, autoritatea competentă a unui stat membru acordă autorizația necesară.”

               21.

               Se adaugă anexa IV, astfel cum figurează în anexa la prezenta decizie.

         Articolul 2
   Prezenta decizie intră în vigoare în ziua următoare datei publicării în Jurnalul Oficial al Uniunii Europene.

      Adoptată la Bruxelles, 27 februarie 2017.

            Pentru Consiliu

            Președintele

         K. MIZZI

      (1)  Decizia (PESC) 2016/849 a Consiliului din 27 mai 2016 privind măsuri restrictive împotriva Republicii Populare Democrate Coreene și de abrogare a Deciziei 2013/183/PESC (JO L 141 28.5.2016, p. 79).

      ANEXĂ

            „ANEXA IV
            Lista navelor menționate la articolul 18a”


title: 2013/180/UE: Decizia Consiliului din 22 aprilie 2013 de numire a membrilor comitetului prevăzut la articolul 3 alineatul (3) din anexa I la Protocolul privind Statutul Curții de Justiție a Uniunii Europene

text:
                  23.4.2013

                  RO

                  Jurnalul Oficial al Uniunii Europene

                  L 111/48

         DECIZIA CONSILIULUI
         din 22 aprilie 2013
         de numire a membrilor comitetului prevăzut la articolul 3 alineatul (3) din anexa I la Protocolul privind Statutul Curții de Justiție a Uniunii Europene
         (2013/180/UE)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Tratatul de instituire a Comunității Europene a Energiei Atomice, în special articolul 160a alineatul (1),
         având în vedere Protocolul privind Statutul Curții de Justiție a Uniunii Europene, în special articolul 3 alineatul (3) din anexa I,
         având în vedere Decizia 2005/49/CE Euratom a Consiliului din 18 ianuarie 2005 privind normele de funcționare a comitetului prevăzut la articolul 3 alineatul (3) din anexa I la Protocolul privind Statutul Curții de Justiție (1), în special punctul 3 din anexă,
         având în vedere recomandarea președintelui Curții de Justiție din 13 decembrie 2012,
         întrucât:

                     (1)

                     Articolul 3 alineatul (3) din anexa I la Protocolul privind Statutul Curții de Justiție a Uniunii Europene prevede constituirea unui comitet compus din șapte personalități alese dintre foști membri ai Curții de Justiție și ai Tribunalului și dintre juriști cu competență recunoscută. În temeiul alineatului menționat, numirea membrilor respectivului comitet se decide de către Consiliu, la recomandarea președintelui Curții de Justiție.

                     (2)

                     Decizia 2005/49/CE Euratom a Consiliului din 18 ianuarie 2005 privind normele de funcționare a comitetului prevăzut la articolul 3 alineatul (3) din anexa I la Protocolul privind Statutul Curții de Justiție prevede, la punctul 3 din anexă, că Consiliul numește președintele comitetului menționat.

                     (3)

                     Respectivele dispoziții ar trebui puse în aplicare,

               ADOPTĂ PREZENTA DECIZIE:

            Articolul 1
            Pentru o perioadă de patru ani începând cu 10 noiembrie 2012, sunt numiți membrii comitetului prevăzut la articolul 3 alineatul (3) din anexa I la Protocolul privind Statutul Curții de Justiție a Uniunii Europene:

                        Dna Pernilla LINDH, președintă

                        Dl Pranas KŪRIS

                        Dl Ján MAZÁK

                        Dl Jörg PIRRUNG

                        Dl Mihalis VILARAS

                        Dl Roel BEKKER

                        Dna Elena Simina TĂNĂSESCU.

            Articolul 2
            Prezenta decizie intră în vigoare în ziua următoare datei publicării sale în Jurnalul Oficial al Uniunii Europene.

            Adoptată la Luxemburg, 22 aprilie 2013.

                  Pentru Consiliu

                  Președintele

               E. GILMORE

            (1)  JO L 21, 25.1.2005, p. 13.


title: 2009/488/CE,Euratom: Decizia Comisiei din 11 iunie 2009 privind încheierea Memorandumului de înțelegere dintre Comisia Europeană și Organizația Europeană pentru Cercetare Nucleară (CERN) (Text cu relevanță pentru SEE)

text:
               24.6.2009

               RO

               Jurnalul Oficial al Uniunii Europene

               L 161/13

         DECIZIA COMISIEI
   din 11 iunie 2009
   privind încheierea Memorandumului de înțelegere dintre Comisia Europeană și Organizația Europeană pentru Cercetare Nucleară (CERN)
   (Text cu relevanță pentru SEE)
   (2009/488/CE, Euratom)
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene și Tratatul de instituire a Comunității Europene a Energiei Atomice,
   întrucât:

               (1)

               La 10 octombrie 1994 s-a semnat un acord administrativ între Comunitatea Europeană și Organizația Europeană pentru Cercetare Nucleară (CERN).

               (2)

               Discuțiile exploratorii au pus în evidență oportunitatea consolidării și upgradării de către Comisie a cooperării cu CERN în contextul recentelor evoluții din Spațiul european de cercetare (ERA).

               (3)

               A fost redactat un nou acord, sub forma unui memorandum de înțelegere, în scopul de a acoperi teme cum ar fi cooperarea intensificată prin activități comune menite să consolideze și să dezvolte ERA pe mai departe și să implementeze și să continue Strategia europeană pentru fizica particulelor, precum și consultările și schimbul de informații asupra unor subiecte de interes comun, în particular privind consolidarea și dezvoltarea pe mai departe a ERA și privind Strategia europeană pentru fizica particulelor, inclusiv, pentru aceasta din urmă, contactele aferente cu statele CERN care nu sunt membre ale UE.

               (4)

               Comisiei i se acordă dreptul permanent de a asista la sesiunile Consiliului CERN cu privire la strategia europeană și de a se exprima în cadrul acestor sesiuni, cu menținerea, în același timp, a statutului de observator la Consiliul CERN (1), acordat Comunităților Europene în 1985.

               (5)

               Din prezentul memorandum nu decurg implicații financiare sau obligații juridice,

         DECIDE:
   Articolul 1
   Memorandumul de înțelegere (în anexă) dintre Comisia Europeană și Organizația Europeană pentru Cercetare Nucleară (CERN) este aprobat. În mod corespunzător, memorandumul va înlocui Acordul administrativ din 10 octombrie 1994.
   Articolul 2
   Comisarul responsabil pentru știință și cercetare, Janez Potočnik, semnează, în numele Comisiei, Memorandumul de înțelegere dintre Comisia Europeană și Organizația Europeană pentru Cercetare Nucleară.

      Adoptată la Bruxelles, 11 iunie 2009.

            Pentru Comisie

         Janez POTOČNIK

            Membru al Comisiei

      (1)  Decizia Consiliului CERN din 27-28 iunie 1985.
   ANEXĂ

      MEMORANDUM DE ÎNȚELEGERE
      dintre Comisia Europeană și Organizația Europeană pentru Cercetare Nucleară
      Comisia Europeană, denumită în continuare „Comisia”, și Organizația Europeană pentru Cercetare Nucleară, organizație neguvernamentală cu sediul la Geneva, Elveția, denumită în continuare „CERN” (denumite în continuare „cele două părți”),
      LUÂND ÎN CONSIDERARE

                  —

                  Tratatul privind instituirea Comunității Europene și Tratatul privind instituirea Comunității Europene a Energiei Atomice, prin care se promovează cooperarea cu țări terțe și organizații internaționale în domeniul cercetării, dezvoltării tehnologice și activităților demonstrative;

                  —

                  Convenția privind instituirea Organizației Europene pentru Cercetare Nucleară din 1 iulie 1953, astfel cum a fost revizuită la 18 ianuarie 1971, denumită în continuare „convenția”, în special articolul II prin care semnatarii convenției însărcinează CERN cu colaborarea dintre statele europene, inclusiv prin cooperare internațională, în domeniul cercetării fundamentale în fizica particulelor, ca ramură a fizicii care se ocupă de constituenții fundamentali ai materiei și de forțele dintre aceștia;

                  —

                  Programele-cadru ale Comunității Europene pentru cercetare, dezvoltare și activități demonstrative;

                  —

                  Cartea verde din 2007 privind noile perspective pentru Spațiul european de cercetare (ERA) (1), care încurajează intensificarea cooperării și consolidarea parteneriatelor cu organizații interguvernamentale din domeniul cercetării precum CERN (2), îndeosebi în ceea ce privește programarea cercetării, formarea și mobilitatea cercetătorilor, infrastructurile de cercetare, proprietatea intelectuală și cooperarea internațională;

                  —

                  Strategia europeană pentru fizica particulelor, adoptată în unanimitate la 14 iulie 2006,

                              —

                              prin care Consiliul CERN (3) definește, actualizează și duce mai departe Strategia europeană pentru fizica particulelor, cu sau fără utilizarea unui accelerator de particule, strategie care include reprezentarea statelor membre ale CERN la discuțiile cu alte țări și regiuni ale lumii în ceea ce privește, între altele, infrastructurile de cercetare pentru fizica particulelor;

                              —

                              și care recunoaște necesitatea de a consolida relațiile dintre CERN și Uniunea Europeană cu privire la aspecte care țin de strategia menționată anterior;

                  —

                  Noile structuri organizaționale aprobate de Consiliul CERN în septembrie 2007 și martie 2008 pentru definirea, actualizarea și continuarea strategiei europene (CERN/2732/rev și CERN/2779), care includ sesiuni ale Consiliului CERN dedicate strategiei europene;

            RECUNOSCÂND
      Responsabilitățile respective ale celor două părți în domeniile menționate anterior, care se consolidează reciproc,
      DECID:

                  1.

                  Cele două părți intenționează să coopereze, cu respectarea atribuțiilor lor respective, la consolidarea și dezvoltarea în continuare a Spațiului european de cercetare, în special în ceea ce privește programarea cercetării, formarea și mobilitatea cercetătorilor, infrastructurile de cercetare, managementul proprietății intelectuale și colaborarea internațională. În acest scop, părțile pot desfășura activități comune.

                  2.

                  Cele două părți intenționează să coopereze, cu respectarea atribuțiilor lor respective, la continuarea și implementarea Strategiei europene pentru fizica particulelor. În acest scop, părțile pot desfășura activități comune.

                  3.

                  Cu respectarea atribuțiilor lor respective, a aranjamentelor instituționale și a cadrului operațional, cele două părți se vor informa și consulta reciproc, după caz, cu privire la chestiuni de interes comun, în particular în ceea ce privește consolidarea și dezvoltarea în continuare a Spațiului european de cercetare și în ceea ce privește Strategia europeană pentru fizica particulelor, inclusiv, pentru aceasta din urmă, contactele aferente cu statele CERN care nu sunt membre ale UE.

                  4.

                  Sub rezerva propriilor proceduri, Consiliul CERN va acorda Comisiei dreptul permanent de a asista la sesiunile Consiliului dedicate strategiei europene și de a se exprima în cadrul acestor sesiuni.

                  5.

                  Statutul de observator la Consiliul CERN acordat Comunităților Europene în 1985 se menține (4).

                  6.

                  Comisia va acorda CERN dreptul de a propune candidați la statutul de membru în organisme de experți și consultative pertinente. Respectivii experți vor fi numiți de Comisie în conformitate cu propriile norme și proceduri ale acesteia.

                  7.

                  Cele două părți vor institui puncte de contact și mecanisme de comunicare pentru atingerea obiectivului prezentului memorandum de înțelegere.

                  8.

                  Cele două părți se vor reuni anual pentru a trece în revistă progresele și, eventual, pentru a discuta noi modalități de intensificare a colaborării, inclusiv prin activități comune, sau pentru a explora potențiale sinergii.

                  9.

                  Cele două părți vor conveni asupra chestiunilor legate de interpretarea și implementarea prezentului memorandum de înțelegere.

                  10.

                  Acordul administrativ din 10 octombrie 1994 se înlocuiește prin prezentul memorandum de înțelegere.

         Întocmit în dublu exemplar la Bruxelles la 17 iunie 2009.

               Pentru CERN

            Torsten ÅKESSON

               Președintele Consiliului CERN

            Rolf-Dieter HEUER

               Director general al CERN

               Pentru Comisia Europeană

            Janez POTOČNIK

               Membru al Comisiei

      (1)  „Cartea verde privind Spațiul european de cercetare” se referă la Cartea verde a Comisiei „Spațiul european de cercetare: noi perspective”, adoptată la 4 aprilie 2007 [COM (2007) 161 final].

      (2)  La 10 octombrie 1994 a fost semnat un acord administrativ între Comisie și CERN.

      (3)  Consiliul CERN este organismul de decizie al CERN, care stabilește politica organizației în chestiuni științifice, tehnice și administrative (articolul V din convenție).

      (4)  Comunităților Europene le-a fost acordat statutul de observator la Consiliul CERN printr-o decizie a acestuia din urmă din 27-28 iunie 1985.


title: 2010/464/PESC: Decizia 2010/464/PESC a Consiliului din 6 august 2010 privind semnarea și încheierea Acordului între Uniunea Europeană și Republica Uganda privind statutul misiunii aflate sub comanda Uniunii Europene în Uganda

text:
               24.8.2010

               RO

               Jurnalul Oficial al Uniunii Europene

               L 221/1

         DECIZIA 2010/464/PESC A CONSILIULUI
   din 6 august 2010
   privind semnarea și încheierea Acordului între Uniunea Europeană și Republica Uganda privind statutul misiunii aflate sub comanda Uniunii Europene în Uganda
   CONSILIUL UNIUNII EUROPENE,
   având în vedere Tratatul privind Uniunea Europeană (denumit în continuare „TUE”), în special articolul 37, precum și Tratatul privind funcționarea Uniunii Europene (denumit în continuare „TFUE”), în special articolul 218 alineatul (5) și alineatul (6) primul paragraf,
   având în vedere propunerea Înaltului Reprezentant al Uniunii pentru afaceri externe și politica de securitate (denumit în continuare „ÎR”),
   întrucât:

               (1)

               La 15 februarie 2010, Consiliul a adoptat Decizia 2010/96/PESC privind o misiune militară a Uniunii Europene pentru a contribui la instruirea forțelor de securitate somaleze (1) (EUTM Somalia).

               (2)

               Articolul 9 din respectiva decizie prevede că statutul unităților și personalului aflate sub comanda UE, incluzând privilegiile, imunitățile și alte garanții necesare îndeplinirii și bunei desfășurări a misiunii acestora, poate face obiectul unui acord încheiat în temeiul articolului 37 din TUE și în conformitate cu procedura prevăzută la articolul 218 alineatul (3) din TFUE.

               (3)

               Ca urmare a autorizației acordate de Consiliu la 11 martie 2010, ÎR, asistat de Secretariatul General al Consiliului, a negociat un acord între Uniunea Europeană și Republica Uganda privind statutul misiunii aflate sub comanda Uniunii Europene în Uganda (denumit în continuare „acordul”).

               (4)

               Acordul ar trebui să fie aprobat,

         ADOPTĂ PREZENTA DECIZIE:
   Articolul 1
   Acordul între Uniunea Europeană și Republica Uganda privind statutul misiunii aflate sub comanda Uniunii Europene în Republica Uganda se aprobă în numele Uniunii.
   Textul acordului se atașează la prezenta decizie.
   Articolul 2
   Președintele Consiliului este autorizat să numească persoana sau persoanele împuternicite să semneze acordul prin care Uniunea își asumă obligații.
   Articolul 3
   Prezenta decizie intră în vigoare la data adoptării.

      Adoptată la Bruxelles, 6 august 2010.

            Pentru Consiliu

            Președintele

         S. VANACKERE

      (1)  JO L 44, 19.2.2010, p. 16.
    ---documentbreak---

               24.8.2010

               RO

               Jurnalul Oficial al Uniunii Europene

               L 221/2

         TRADUCERE
   ACORD
   între Uniunea Europeană și Republica Uganda privind statutul misiunii aflate sub comanda Uniunii Europene în Uganda
   UNIUNEA EUROPEANĂ,
   denumită în continuare „Uniunea”,
   pe de o parte, și
   REPUBLICA UGANDA,
   denumită în continuare „statul-gazdă”,
   pe de altă parte,
   denumite în continuare împreună „părțile”,
   LUÂND ÎN CONSIDERARE URMĂTOARELE:
   faptul că în Rezoluția 1897 (2009) privind situația din Somalia, adoptată la 30 noiembrie 2009, Consiliul de Securitate al Organizației Națiunilor Unite (CSONU) a reamintit rezoluțiile sale anterioare în sprijinul Somaliei și a reafirmat respectul său pentru suveranitatea, integritatea teritorială, independența politică și unitatea Somaliei,
   faptul că CSONU a subliniat de asemenea că securitatea pe termen lung a Somaliei depinde de dezvoltarea efectivă de către Guvernul Federal de Tranziție (GFT) a Forței de Securitate Naționale și a Forței de Poliție Somaleze, în cadrul Acordului de la Djibouti și în conformitate cu o strategie de securitate națională,
   scrisoarea din 5 ianuarie 2010, în cadrul căreia ministrul apărării din statul-gazdă a salutat misiunea preconizată de Uniune în sprijinul sectorului de securitate din Somalia și a invitat Uniunea să participe la instruirea forțelor de securitate somaleze în statul-gazdă pentru o perioadă de cel puțin un an,
   Decizia 2010/96/PESC a Consiliului din 15 februarie 2010 privind o misiune militară a Uniunii Europene pentru a contribui la instruirea forțelor de securitate somaleze (1),
   faptul că această misiune este o misiune fără atribuții executive, care nu implică dreptul de a adopta măsuri coercitive în mod independent de consimțământul statului-gazdă,
   faptul că prezentul acord nu afectează drepturile și obligațiile părților care decurg din acorduri internaționale și alte instrumente de instituire de curți și tribunale internaționale, inclusiv statutul Curții Penale Internaționale,
   CONVIN CU PRIVIRE LA URMĂTOARELE DISPOZIȚII:
   Articolul 1
   Domeniu de aplicare și definiții
   (1)   Dispozițiile prezentului acord se aplică misiunii aflate sub comanda Uniunii Europene în Uganda (denumită în continuare „EUTM Somalia”) și personalului acesteia.
   (2)   Dispozițiile prezentului acord se aplică numai pe teritoriul statului-gazdă.
   (3)   În sensul prezentului acord:

               (a)

               „EUTM Somalia” înseamnă cartierul general al misiunii UE și contingentele naționale care contribuie la misiune, echipamentele și mijloacele de transport ale acestora;

               (b)

               „misiune” înseamnă pregătirea, stabilirea, executarea și susținerea EUTM Somalia;

               (c)

               „comandantul misiunii UE” înseamnă comandantul în teatru;

               (d)

               „cartierul general al misiunii UE” înseamnă cartierul general militar și elementele acestuia, indiferent unde sunt situate, aflate sub autoritatea comandanților militari ai UE care exercită comanda sau controlul militar al misiunii;

               (e)

               „contingente naționale” înseamnă unitățile și componentele care aparțin statelor membre ale Uniunii și altor state contribuitoare la misiune;

               (f)

               „personalul EUTM Somalia” înseamnă membrii personalului civil și militar afectat EUTM Somalia, precum și personalul detașat în vederea pregătirii misiunii și personalul aflat în misiune pentru un stat contribuitor sau o instituție a Uniunii în cadrul misiunii, prezent, cu excepția unor dispoziții contrare ale prezentului acord, pe teritoriul statului-gazdă, cu excepția personalului angajat pe plan local și a personalului angajat de contractanți comerciali internaționali;

               (g)

               „personal angajat pe plan local” înseamnă membri ai personalului care sunt resortisanți sau rezidenți permanenți ai statului-gazdă;

               (h)

               „instalații” înseamnă toate clădirile, spațiile de cazare și terenurile necesare EUTM Somalia și personalului EUTM Somalia;

               (i)

               „stat contribuitor” înseamnă statul care pune la dispoziția EUTM Somalia un contingent național, inclusiv statele membre ale Uniunii și statele terțe care participă la misiune;

               (j)

               „stat-gazdă” înseamnă Republica Uganda;

               (k)

               „corespondență oficială” înseamnă toată corespondența referitoare la misiune și la funcțiile sale.

         Articolul 2
   Dispoziții generale
   (1)   EUTM Somalia și personalul EUTM Somalia respectă actele cu putere de lege și dispozițiile administrative ale statului-gazdă și se abțin de la orice acțiune sau activitate incompatibilă cu obiectivele misiunii.
   (2)   EUTM Somalia comunică periodic guvernului statului-gazdă numărul membrilor personalului EUTM Somalia staționați pe teritoriul statului-gazdă.
   Articolul 3
   Identificarea
   (1)   Membrii personalului EUTM Somalia poartă în permanență asupra lor pașaportul sau cartea de identitate militară.
   (2)   Vehiculele, aeronavele și alte mijloace de transport ale EUTM Somalia poartă marcaje de identificare și/sau plăci de înmatriculare distinctive ale EUTM Somalia, care se notifică autorităților competente ale statului-gazdă.
   (3)   EUTM Somalia are dreptul de a arbora drapelul Uniunii și semne distinctive, precum insigne militare, titluri și simboluri oficiale, pe instalațiile, vehiculele și alte mijloace de transport ale acesteia. Uniformele personalului EUTM Somalia poartă o emblemă distinctivă a EUTM Somalia. Drapelele sau însemnele naționale ale contingentelor naționale participante la misiune pot fi arborate pe instalații, vehicule și alte mijloace de transport și uniforme ale EUTM Somalia, în conformitate cu decizia comandantului misiunii UE.
   Articolul 4
   Trecerea frontierei și deplasarea pe teritoriul statului-gazdă
   (1)   Membrii personalului EUTM Somalia nu pot intra pe teritoriul statului-gazdă decât după prezentarea documentelor prevăzute la articolul 3 alineatul (1) sau, în cazul primei intrări, a unui ordin de misiune individual sau colectiv emis de EUTM Somalia. Aceștia nu fac obiectul dispozițiilor în materie de vize, iar statul-gazdă facilitează personalului EUTM Somalia îndeplinirea cerințelor de inspecție care se efectuează în cadrul formalităților de imigrare și de control vamal la intrarea și ieșirea de pe teritoriul său sau în interiorul acestuia.
   (2)   Membrii personalului EUTM Somalia sunt scutiți de aplicarea dispozițiilor statului-gazdă referitoare la înregistrarea și controlul străinilor, dar nu dobândesc dreptul de ședere sau de domiciliu permanent pe teritoriul statului-gazdă.
   (3)   O listă generală a echipamentelor EUTM Somalia care intră pe teritoriul statului-gazdă este furnizată acestuia cu titlu informativ. Aceste echipamente poartă marcaje de identificare EUTM Somalia. Procedura în acest sens este suficientă pentru a satisface toate cerințele legate de formalități vamale și de control.
   (4)   Membrii personalului EUTM Somalia pot conduce autovehicule și pot pilota aeronave pe teritoriul statului-gazdă, cu condiția să fie, după caz, titulari ai unui permis de conducere sau ai unui certificat de pilot național, internațional sau militar valabil.
   (5)   Pentru nevoile misiunii, statul-gazdă acordă EUTM Somalia și personalului acesteia dreptul la libera circulație și dreptul de a călători pe teritoriul său, inclusiv în spațiul său aerian.
   (6)   Pentru nevoile misiunii, EUTM Somalia și mijloacele de transport pe care le navlosește pot utiliza șoselele, podurile, feriboturile și aeroporturile fără obligația achitării de redevențe, taxe, tarife sau drepturi similare. Personalul EUTM Somalia nu este exceptat de la plata unor contribuții la un nivel rezonabil pentru serviciile solicitate și prestate, în aceleași condiții cu cele prevăzute pentru forțele armate ale statului-gazdă.
   Articolul 5
   Privilegii și imunități acordate EUTM Somalia de către statul-gazdă
   (1)   Instalațiile EUTM Somalia sunt inviolabile. Agenții statului-gazdă nu pot avea acces la acestea fără aprobarea comandantului misiunii UE.
   (2)   Instalațiile EUTM Somalia, mobilierul și alte bunuri auxiliare, precum și mijloacele sale de transport nu pot face obiectul percheziției, rechiziționării, sechestrului sau executării.
   (3)   EUTM Somalia, împreună cu bunurile și resursele de care dispune, indiferent de amplasarea acestora și de entitatea care le deține în proprietate, autorizată în mod corespunzător de EUTM Somalia, beneficiază de imunitate de jurisdicție.
   (4)   Arhivele și documentele EUTM Somalia sunt inviolabile în orice moment și indiferent de locul de depozitare a acestora.
   (5)   Corespondența oficială a EUTM Somalia este inviolabilă.
   (6)   În ceea ce privește bunurile achiziționate și importate, serviciile furnizate și instalațiile folosite de EUTM Somalia pentru nevoile misiunii, acestea sunt scutite de toate impozitele și taxele de natură similară în statul-gazdă. Furnizorii sau contractanții EUTM Somalia sunt, de asemenea, scutiți de toate aceste impozite și taxe de natură similară privind bunurile, serviciile și instalațiile furnizate de către aceștia pentru EUTM Somalia. EUTM Somalia nu este scutită de impozitele, taxele sau alte drepturi percepute pentru remunerarea serviciilor solicitate și prestate.
   (7)   Statul-gazdă autorizează intrarea și ieșirea articolelor destinate misiunii și le scutește de orice taxe vamale, redevențe, taxe, tarife și alte drepturi similare, altele decât cheltuielile de depozitare, transport și alte servicii solicitate și prestate.
   Articolul 6
   Privilegii și imunități acordate personalului EUTM Somalia de către statul-gazdă
   (1)   Personalul EUTM Somalia nu poate fi supus niciunei forme de arest sau detenție.
   (2)   Documentele, corespondența și bunurile personalului EUTM Somalia beneficiază de inviolabilitate, sub rezerva măsurilor de execuție autorizate în temeiul alineatului (6).
   (3)   Personalul EUTM Somalia beneficiază de imunitate de jurisdicție penală față de statul-gazdă în toate circumstanțele.
   Statul contribuitor sau instituția în cauză a Uniunii, după caz, poate renunța la imunitatea de jurisdicție penală a personalului EUTM Somalia. Este necesar ca renunțarea să fie întotdeauna făcută în scris.
   Imunitatea personalului EUTM Somalia în raport cu jurisdicția statului-gazdă nu exonerează personalul respectiv în raport cu jurisdicția statului contribuitor în cauză. În cazul prezumției săvârșirii unei fapte penale de către personalul EUTM Somalia, statul contribuitor informează statul-gazdă cu privire la rezultatele procedurii judiciare desfășurate în legătură cu fapta penală prezumată.
   (4)   Personalul EUTM Somalia beneficiază de imunitate în raport cu jurisdicțiile civilă și administrativă ale statului-gazdă în ceea ce privește cuvintele pronunțate și scrise, precum și toate actele întreprinse în exercitarea funcțiilor oficiale. Atunci când se inițiază o procedură civilă împotriva personalului EUTM Somalia pe lângă o instanță judecătorească a statului-gazdă, comandantul misiunii UE și autoritatea competentă a statului contribuitor sau instituția Uniunii în cauză sunt informate de îndată. Înainte de inițierea procedurii civile pe lângă instanța judecătorească competentă, comandantul misiunii UE și autoritatea competentă a statului contribuitor sau instituția Uniunii în cauză au obligația să ateste dacă actul respectiv a fost sau nu comis de personalul EUTM Somalia în exercitarea funcțiilor sale oficiale.
   În cazul în care actul respectiv a fost comis în exercitarea funcțiilor oficiale, nu se inițiază o procedură civilă și se aplică dispozițiile articolului 15. În cazul în care actul respectiv nu a fost comis în exercitarea funcțiilor oficiale, procedura civilă poate continua. Atestarea de către comandantul misiunii UE și autoritatea competentă a statului contribuitor sau instituția Uniunii în cauză are un caracter obligatoriu pentru jurisdicția statului-gazdă, care nu o poate contesta.
   În cazul în care personalul EUTM Somalia inițiază o procedură civilă, acesta nu mai poate invoca imunitatea de jurisdicție în ceea ce privește orice cerere reconvențională direct legată de cererea principală.
   (5)   Personalul EUTM Somalia nu este obligat să depună mărturie.
   EUTM Somalia și statul contribuitor pot furniza declarații de martor sau declarații în scris depuse sub jurământ ale membrilor personalului EUTM Somalia cu privire la faptele penale despre care depun mărturie în contextul instruirii forțelor de securitate somaleze în Uganda.
   (6)   Împotriva personalului EUTM Somalia nu poate fi luată nicio măsură de executare, cu excepția unei proceduri civile nelegate de funcțiile sale oficiale. Bunurile personalului EUTM Somalia, certificate de către comandantul misiunii UE ca fiind necesare exercitării funcțiilor oficiale, nu pot fi supuse sechestrului ca urmare a unei hotărâri judecătorești. În cadrul procedurii civile, personalul EUTM Somalia nu este supus niciunei restrângeri a libertății personale sau altor măsuri de constrângere.
   (7)   În ceea ce privește prestarea de servicii pentru EUTM Somalia, personalul EUTM Somalia este scutit de dispozițiile privind asigurările sociale în vigoare în statul-gazdă.
   (8)   Personalul EUTM Somalia este scutit de orice formă de impozitare în statul-gazdă, în ceea ce privește remunerația și alte drepturi bănești care îi sunt plătite de EUTM Somalia sau de statele contribuitoare, precum și în ceea ce privește veniturile încasate în afara statului-gazdă.
   (9)   În conformitate cu actele cu putere de lege și normele administrative pe care le poate adopta, statul-gazdă acordă intrarea și scutirea de taxe vamale, impozite directe și indirecte, accize și alte redevențe conexe, altele decât cheltuielile de depozitare, de transport și pentru servicii similare, pe obiectele destinate uzului personal al personalului EUTM Somalia.
   Orice control al bagajelor personale ale membrilor personalului EUTM Somalia se face doar în prezența persoanelor în cauză aparținând misiunii sau a unui reprezentant autorizat al EUTM Somalia.
   Articolul 7
   Personal angajat pe plan local
   Personalul angajat pe plan local nu beneficiază de privilegii și imunități decât în măsura în care acestea sunt recunoscute de statul-gazdă. Cu toate acestea, statul-gazdă are obligația să își exercite jurisdicția asupra acestui personal, astfel încât să nu intervină în mod nejustificat în îndeplinirea funcțiilor misiunii.
   Articolul 8
   Jurisdicția penală
   Autoritățile competente ale unui stat contribuitor au dreptul de a exercita pe teritoriul statului-gazdă toate atribuțiile de jurisdicție penală și disciplinară care le sunt conferite de legislația statului contribuitor cu privire la toți membrii personalului EUTM Somalia supuși acestei legislații.
   Articolul 9
   Uniforma și armamentul
   (1)   Portul uniformei face obiectul unor norme stabilite de comandantul misiunii UE.
   (2)   Personalul militar al EUTM Somalia poate purta armament și muniție, cu condiția să fie autorizat în acest sens prin ordinele primite care se comunică statului-gazdă.
   Articolul 10
   Susținerea acordată de statul-gazdă și încheierea de contracte
   (1)   Statul-gazdă acceptă, în cazul în care este solicitat, să asiste EUTM Somalia să găsească instalații corespunzătoare.
   (2)   Statul-gazdă pune gratuit la dispoziție instalațiile aflate în proprietatea sa, în măsura în care instalațiile respective sunt solicitate pentru desfășurarea activităților administrative și operaționale ale EUTM Somalia.
   (3)   În limita mijloacelor și a capacităților sale, statul-gazdă contribuie la pregătirea, stabilirea, executarea și susținerea misiunii. Asistența și sprijinul pe care le oferă statul-gazdă misiunii se furnizează în aceleași condiții ca asistența și sprijinul oferite de statul-gazdă pentru propriile forțe armate.
   (4)   Legislația aplicabilă contractelor încheiate de EUTM Somalia în statul-gazdă se menționează în contractele respective.
   (5)   Contractul poate stipula că procedura de soluționare a litigiilor menționată la articolul 15 alineatele (3) și (4) se aplică litigiilor apărute ca urmare a aplicării contractului.
   (6)   Statul-gazdă facilitează punerea în aplicare a contractelor încheiate de EUTM Somalia cu entități comerciale pentru nevoile misiunii.
   Articolul 11
   Modificarea instalațiilor
   (1)   EUTM Somalia este autorizată să construiască sau să modifice instalațiile în funcție de nevoile sale operaționale.
   (2)   Statul-gazdă nu poate pretinde EUTM Somalia compensații pentru aceste construcții sau modificări.
   (3)   Înainte de retragerea EUTM Somalia, comandantul misiunii UE va începe, după caz, negocieri privind un acord în conformitate cu dispozițiile articolului 18, în vederea obținerii unei valori reziduale rezonabile pentru instalațiile fixe și/sau mobile furnizate sau îmbunătățite prin intermediul fondurilor EUTM Somalia care vor rămâne după retragerea EUTM Somalia. În cazul în care EUTM Somalia este preluată de către o misiune care îi succedă, statul-gazdă pune respectivele instalații, în mod gratuit, la dispoziția misiunii care succedă.
   Articolul 12
   Membrii decedați ai personalului EUTM Somalia
   (1)   Comandantul misiunii UE are dreptul de a se ocupa de repatrierea oricărui membru decedat al personalului EUTM Somalia, precum și a bunurilor personale ale acestuia, și de a adopta măsuri corespunzătoare în acest sens.
   (2)   Nu se poate practica o autopsie pe corpul unui membru decedat al personalului EUTM Somalia fără acordul statului de cetățenie al persoanei decedate în cauză și fără prezența unui reprezentant al EUTM Somalia și/sau al statului de cetățenie al persoanei decedate în cauză.
   (3)   Statul-gazdă și EUTM Somalia cooperează în limitele maxime posibile pentru asigurarea repatrierii cât mai rapide a oricărui membru decedat al personalului EUTM Somalia.
   Articolul 13
   Securitatea EUTM Somalia și poliția militară
   (1)   Statul-gazdă ia toate măsurile adecvate pentru a asigura siguranța și securitatea EUTM Somalia și a personalului său, inclusiv cele necesare pentru protejarea instalațiilor acesteia împotriva oricărui atac sau oricărei intruziuni din afară.
   (2)   Comandantul misiunii UE poate crea o unitate de poliție militară în vederea menținerii ordinii în cadrul instalațiilor EUTM Somalia.
   (3)   De asemenea, unitatea de poliție militară, după consultarea și în colaborare cu poliția militară sau poliția statului-gazdă, poate interveni în exteriorul instalațiilor EUTM Somalia pentru a asigura menținerea ordinii și a disciplinei în rândul personalului EUTM Somalia.
   Articolul 14
   Comunicațiile
   (1)   EUTM Somalia poate instala și utiliza radioemițătoare și radioreceptoare, precum și sisteme prin satelit. EUTM Somalia cooperează cu autoritățile competente ale statului-gazdă pentru evitarea conflictelor legate de utilizarea frecvențelor adecvate. Accesul la gama de frecvențe se acordă de către statul-gazdă în mod gratuit.
   (2)   EUTM Somalia are dreptul de a comunica fără restricții prin radio (inclusiv prin satelit, telefon mobil sau aparat radio portabil), prin telefon, prin telegraf, prin fax și prin alte mijloace, precum și dreptul de a instala echipamentele necesare asigurării comunicațiilor dorite în cadrul instalațiilor EUTM Somalia și între aceste instalații, inclusiv dreptul de a instala cabluri și linii terestre pentru nevoile misiunii.
   (3)   EUTM Somalia poate lua, la nivelul instalațiilor proprii, măsurile necesare asigurării transmiterii corespondenței adresate EUTM Somalia sau personalului său sau care provine de la EUTM Somalia și/sau personalul său.
   Articolul 15
   Cereri de despăgubiri pentru deces, vătămare, prejudicii sau pierderi
   (1)   EUTM Somalia și personalul său nu răspund pentru deteriorarea sau pierderea bunurilor civile sau publice legate de necesitățile operaționale sau cauzate de activitățile legate de tulburări civile sau de protecția EUTM Somalia.
   (2)   În scopul ajungerii la un acord amiabil, cererile de despăgubiri în caz de deteriorare sau pierdere a bunurilor civile sau publice nereglementate de alineatul (1), precum și cererile de despăgubiri în caz de deces sau rănire a unei persoane și de deteriorare sau pierdere a unor bunuri care aparțin EUTM Somalia se transmit EUTM Somalia prin intermediul autorităților competente ale statului-gazdă, în ceea ce privește cererile prezentate de persoane juridice sau fizice ale statului-gazdă, sau autorităților competente ale statului-gazdă, în ceea ce privește cererile prezentate de EUTM Somalia.
   (3)   Atunci când nu se poate ajunge la un acord amiabil, cererea de despăgubiri se transmite unei comisii de despăgubire constituită în mod egal din reprezentanți ai EUTM Somalia și ai statului-gazdă. Soluționarea cererilor se face de comun acord.
   (4)   Atunci când nu se poate ajunge la o soluție în cadrul comisiei de despăgubire, se procedează după cum urmează:

               (a)

               cererile pentru o sumă mai mică sau egală cu 40 000 EUR se soluționează pe cale diplomatică între reprezentanții statului-gazdă și reprezentanții Uniunii;

               (b)

               cererile pentru o sumă mai mare decât cea menționată la litera (a) se supun unei instanțe de arbitraj a cărei hotărâre este obligatorie.

         (5)   Instanța de arbitraj este constituită din trei arbitri, primul arbitru fiind desemnat de statul-gazdă, al doilea de către EUTM Somalia și al treilea de comun acord de către statul-gazdă și EUTM Somalia. În cazul în care una dintre părți omite să desemneze un arbitru în termen de două luni sau în lipsa unui acord între statul-gazdă și EUTM Somalia privind desemnarea celui de al treilea arbitru, acesta este numit din oficiu de președintele Curții de Justiție a Uniunii Europene.
   (6)   EUTM Somalia și autoritățile administrative ale statului-gazdă convin asupra dispozițiilor administrative necesare stabilirii mandatului comisiei de despăgubire sau al instanței de arbitraj, a procedurilor aplicabile în cadrul acestor organe și a condițiilor de reglementare a depunerii cererilor de despăgubiri.
   Articolul 16
   Cooperarea și litigiile
   (1)   Toate chestiunile care decurg din aplicarea prezentului acord sau în legătură cu acesta sunt examinate împreună de reprezentanții EUTM Somalia și de autoritățile competente ale statului-gazdă.
   (2)   În lipsa unei soluționări prealabile, litigiile privind interpretarea sau aplicarea prezentului acord se soluționează exclusiv pe cale diplomatică între reprezentanții statului-gazdă și reprezentanți ai Uniunii.
   Articolul 17
   Alte dispoziții
   (1)   Atunci când în prezentul acord se face trimitere la privilegiile, imunitățile și drepturile EUTM Somalia și ale personalului EUTM Somalia, guvernul statului-gazdă răspunde de punerea lor în aplicare și de respectarea acestora de către autoritățile competente locale ale statului-gazdă.
   (2)   Niciuna dintre dispozițiile prezentului acord nu vizează derogarea și nu poate fi interpretată ca o derogare de la drepturile eventuale recunoscute, în temeiul altor acorduri, unui stat membru al Uniunii sau altui stat contribuitor la EUTM Somalia.
   Articolul 18
   Modalități de punere în aplicare
   În sensul aplicării prezentului acord, chestiunile de ordin operațional, administrativ și tehnic pot face obiectul unor acorduri separate încheiate între comandantul misiunii UE și autoritățile administrative ale statului-gazdă.
   Articolul 19
   Intrarea în vigoare și încetarea
   (1)   Prezentul acord intră în vigoare la data semnării și rămâne în vigoare până la data plecării ultimei componente și a ultimului membru al personalului EUTM Somalia, în conformitate cu notificarea EUTM Somalia.
   (2)   Fără a aduce atingere dispozițiilor alineatului (1), se consideră că dispozițiile prevăzute la articolul 4 alineatul (6), la articolul 5 alineatele (1)-(3), (6) și (7), la articolul 6 alineatele (1), (3), (4), (6) și (7)-(9), la articolul 10 alineatul (2), la articolul 11 și la articolul 15 se aplică începând cu data desfășurării primului membru al personalului EUTM Somalia, în cazul în care această dată este anterioară datei intrării în vigoare a prezentului acord.
   (3)   Prezentul acord poate fi modificat prin acordul scris al părților.
   (4)   Denunțarea prezentului acord nu afectează drepturile sau obligațiile care rezultă din executarea prezentului acord înainte de denunțare.

      Întocmit la Kampala, în două exemplare în limba engleză, la data de 12 august 2010.

            Pentru Uniunea Europeană

         Vincent DE VISSCHER

            Pentru Republica Uganda

         Crispus KIYONGA

      (1)  JO L 44, 19.2.2010, p. 16.


title: 2011/219/UE: Decizia Consiliului din 31 martie 2011 de modificare și de extindere a perioadei de aplicare a Deciziei 2007/641/CE privind încheierea consultărilor cu Republica Fiji în temeiul articolului 96 din Acordul de parteneriat ACP-CE și al articolului 37 din Instrumentul de cooperare pentru dezvoltare

text:
               7.4.2011

               RO

               Jurnalul Oficial al Uniunii Europene

               L 93/2

         DECIZIA CONSILIULUI
   din 31 martie 2011
   de modificare și de extindere a perioadei de aplicare a Deciziei 2007/641/CE privind încheierea consultărilor cu Republica Fiji în temeiul articolului 96 din Acordul de parteneriat ACP-CE și al articolului 37 din Instrumentul de cooperare pentru dezvoltare
   (2011/219/UE)
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 217,
   având în vedere Acordul de parteneriat încheiat între membrii grupului statelor din Africa, Caraibe și Pacific, pe de o parte, și Comunitatea Europeană și statele membre ale acesteia, pe de altă parte, semnat la Cotonou, la 23 iunie 2000 (1), astfel cum a fost modificat ultima dată la Ouagadougou în Burkina Faso, la 22 iunie 2010 (2) (denumit în continuare „Acordul de parteneriat ACP-UE”), în special articolul 96,
   având în vedere Acordul intern încheiat între reprezentanții guvernelor statelor membre care s-au reunit în cadrul Consiliului, privind măsurile care urmează a fi adoptate și procedurile care trebuie urmate pentru punerea în aplicare a Acordului de parteneriat ACP-CE (3), în special articolul 3,
   având în vedere Regulamentul (CE) nr. 1905/2006 al Parlamentului European și al Consiliului din 18 decembrie 2006 de stabilire a unui instrument de finanțare a cooperării pentru dezvoltare (4) („Instrumentul de cooperare pentru dezvoltare”), în special articolul 37,
   având în vedere propunerea Comisiei Europene,
   întrucât:

               (1)

               Decizia 2007/641/CE a Consiliului (5) privind încheierea consultărilor cu Republica Fiji în temeiul articolului 96 din Acordul de parteneriat ACP-UE și al articolului 37 din Instrumentul de cooperare pentru dezvoltare a fost adoptată pentru a pune în aplicare unele măsuri corespunzătoare ca urmare a încălcării elementelor esențiale menționate la articolul 9 din Acordul de parteneriat ACP-UE, precum și a valorilor menționate la articolul 3 din Instrumentul de cooperare pentru dezvoltare.

               (2)

               Respectivele măsuri au fost extinse prin Decizia 2009/735/CE a Consiliului (6) și, ulterior, prin Decizia 2010/208/UE a Consiliului (7) și prin Decizia 2010/589/UE a Consiliului (8), dat fiind nu numai că unele angajamente importante convenite de Fiji în cadrul consultărilor care au avut loc în aprilie 2007 privind elemente esențiale din Acordul de parteneriat ACP-UE și din Instrumentul de cooperare pentru dezvoltare nu au fost încă puse în aplicare de către Fiji, ci și faptul că, recent, au avut loc importante evoluții negative în ceea ce privește o parte a acestor angajamente.

               (3)

               Decizia 2007/641/CE expiră la 31 martie 2011. Este oportună prelungirea valabilității acesteia și actualizarea, în consecință, a măsurilor corespunzătoare conținute în aceasta,

         ADOPTĂ PREZENTA DECIZIE:
   Articolul 1
   Decizia 2007/641/CE se modifică după cum urmează:

               1.

               la articolul 3, paragraful al doilea se înlocuiește cu următorul text:
               „Expiră la 30 septembrie 2011. Se reexaminează periodic, cel puțin o dată la șase luni.”;

               2.

               anexa se înlocuiește cu anexa la prezenta decizie.

         Articolul 2
   Scrisoarea din anexa la prezenta decizie este adresată Republicii Fiji.
   Articolul 3
   Prezenta decizie intră în vigoare la data adoptării.

      Adoptată la Bruxelles, 31 martie 2011.

            Pentru Consiliu

            Președintele

         VÖLNER P.

      (1)  JO L 317, 15.12.2000, p. 3.

      (2)  JO L 287, 4.11.2010, p. 3.

      (3)  JO L 317, 15.12.2000, p. 376.

      (4)  JO L 378, 27.12.2006, p. 41.

      (5)  JO L 260, 5.10.2007, p. 15.

      (6)  JO L 262, 6.10.2009, p. 43.

      (7)  JO L 89, 9.4.2010, p. 7.

      (8)  JO L 260, 2.10.2010, p. 10.

      ANEXĂ
      E.S. Ratu Epeli NAILATIKAU
      Președintele Republicii Fiji
      Suva
      Republica Fiji
      Domnule președinte,
      Uniunea Europeană (UE) acordă o importanță deosebită dispozițiilor articolului 9 din Acordul de parteneriat ACP-UE și ale articolului 3 din Instrumentul de cooperare pentru dezvoltare. Parteneriatul ACP-UE se bazează pe respectarea drepturilor omului, a principiilor democratice și a statului de drept, care constituie elementele esențiale ale Acordului de parteneriat ACP-UE și fundamentul relațiilor noastre.
      La 11 decembrie 2006, Consiliul UE a condamnat lovitura de stat militară din Republica Fiji (Fiji).
      În temeiul articolului 96 din Acordul de parteneriat ACP-UE și având în vedere că lovitura de stat militară din 5 decembrie 2006 a constituit o încălcare a elementelor esențiale enumerate la articolul 9 din acord, UE a invitat Fiji la consultări, astfel cum se prevede în Acordul de parteneriat ACP-UE, în vederea examinării atente a situației și, după caz, a luării de măsuri de remediere a acesteia.
      Partea oficială a acestor consultări a început la Bruxelles, la 18 aprilie 2007. UE a fost mulțumită de faptul că, în acel moment, guvernul interimar a confirmat o serie de angajamente-cheie privind drepturile omului și libertățile fundamentale, respectarea principiilor democratice și a statului de drept, astfel cum se menționează mai jos, propunând o serie de măsuri pozitive privind punerea în aplicare a acestora.
      Constatăm cu regret că de atunci au avut loc o serie de evoluții negative, în special în luna aprilie 2009, ceea ce înseamnă că Fiji încalcă în prezent o serie de angajamente pe care și le-a asumat. Este vorba, în special, de abrogarea Constituției, de întârzierea considerabilă a organizării alegerilor parlamentare și de încălcarea drepturilor omului. Deși punerea în aplicare a angajamentelor a fost întârziată în mod considerabil, majoritatea acestor angajamente rămân foarte relevante pentru situația actuală din Fiji și, prin urmare, sunt atașate la prezenta scrisoare. Deoarece Fiji a decis, în mod unilateral, să încalce o serie de angajamente-cheie, acest fapt a antrenat pierderi în ceea ce privește fondurile pentru dezvoltare destinate Fiji.
      Cu toate acestea, în spiritul parteneriatului care reprezintă piatra de temelie a Acordului de parteneriat ACP-UE, UE se declară pregătită să se angajeze în noi consultări oficiale de îndată ce se va prezenta o perspectivă rezonabilă de a încheia în mod pozitiv astfel de consultări. La 1 iulie 2009, prim-ministrul interimar a prezentat o foaie de parcurs pentru reforme și pentru restabilirea ordinii democratice. UE este pregătită să inițieze un dialog privind această foaie de parcurs și să determine dacă aceasta poate servi ca punct de plecare pentru noi consultări. Prin urmare, UE a decis să extindă măsurile corespunzătoare existente destinate Fiji pentru a deschide calea unor noi consultări. Unele dintre măsurile corespunzătoare nu mai sunt de actualitate, prin urmare s-a ajuns la concluzia că, decât să le actualizeze în mod unilateral, UE preferă să exploreze în continuare posibilitatea unor noi consultări cu Fiji. În consecință, este foarte important ca guvernul interimar să se angajeze într-un dialog politic național cuprinzător și să fie flexibil în ceea ce privește calendarul foii de parcurs. Deoarece poziția UE este și va fi mereu ghidată de elementele esențiale ale Acordului de parteneriat ACP-UE revizuit, precum și de principiile sale fundamentale, în special cu privire la rolul crucial al dialogului și la îndeplinirea obligațiilor reciproce, se subliniază că UE nu a ajuns la concluzii anticipate în ceea ce privește rezultatul viitoarelor consultări.
      În cazul în care noile consultări vor avea ca rezultat angajamente substanțiale din partea Fiji, UE se angajează să revizuiască pozitiv și rapid aceste măsuri corespunzătoare. În schimb, dacă situația din Fiji nu se îmbunătățește, se vor înregistra noi pierderi în ceea ce privește fondurile pentru dezvoltare destinate Fiji. În special, evaluarea progreselor înregistrate în sensul restabilirii ordinii constituționale va ghida UE în cadrul viitoarelor decizii privind măsurile de însoțire pentru țările semnatare ale Protocolului privind zahărul și în cadrul Programului indicativ național al Fiji din cadrul celui de al 10-lea Fond european de dezvoltare (FED).
      Până la organizarea unor noi consultări, UE invită Fiji să continue și să consolideze dialogul politic intensificat.
      Măsurile corespunzătoare sunt următoarele:

                  —

                  ajutorul umanitar și sprijinul direct acordat societății civile pot continua;

                  —

                  activitățile de cooperare în curs de desfășurare, în special cele care au loc în temeiul celui de al 8-lea și al 9-lea FED, pot continua;

                  —

                  activitățile de cooperare care pot contribui la restabilirea democrației și la ameliorarea guvernării pot continua, cu excepția unor circumstanțe cu totul excepționale;

                  —

                  punerea în aplicare a măsurilor de însoțire în ceea ce privește reforma zahărului pentru anul 2006 poate continua. Acordul de finanțare a fost semnat, la nivel tehnic, de către Fiji la 19 iunie 2007. Trebuie menționat că acordul de finanțare include o clauză de suspendare;

                  —

                  pot continua pregătirile și eventuala semnare a programului indicativ multianual pentru măsurile de însoțire în ceea ce privește reforma zahărului pentru perioada 2011-2013;

                  —

                  finalizarea, semnarea la nivel tehnic și punerea în aplicare a documentului de strategie națională și a programului indicativ național pentru cel de al 10-lea FED, cu un pachet financiar indicativ, precum și cu posibila alocare a unei tranșe stimulative de până la 25 % din această sumă, se vor supune condiției respectării angajamentelor asumate cu privire la drepturile omului și la statul de drept, în special: faptul că guvernul interimar susține Constituția, că independența justiției este respectată pe deplin și că reglementările de urgență publică, reintroduse la 6 septembrie 2007, sunt eliminate de îndată ce acest lucru va fi posibil, că toate acuzațiile privind încălcarea drepturilor omului sunt investigate sau gestionate în conformitate cu diversele proceduri și în cadrul forurilor prevăzute de legislația din Fiji și că guvernul interimar va face tot ce îi stă în putință ca să împiedice declarații ale agențiilor de securitate menite să intimideze;

                  —

                  cota de zahăr pentru anul 2007 este zero;

                  —

                  disponibilitatea cotei de zahăr pentru anul 2008 a fost condiționată de dovedirea pregătirii la timp și în mod credibil a alegerilor, în conformitate cu angajamentele convenite, în special în ceea ce privește recensământul, reorganizarea limitelor circumscripțiilor electorale și reforma electorală în conformitate cu Constituția, luarea de măsuri pentru a asigura funcționarea Biroului Electoral, inclusiv numirea unui supraveghetor al alegerilor până la 30 septembrie 2007, în conformitate cu Constituția. Această cotă de zahăr pentru 2008 s-a pierdut la 31 decembrie 2009;

                  —

                  cota de zahăr pentru anul 2009 a fost anulată în luna mai 2009 din cauza faptului că guvernul interimar a decis amânarea alegerilor generale până în septembrie 2014;

                  —

                  cota pentru 2010 a fost anulată înainte de 1 mai 2010, întrucât nu s-a înregistrat niciun progres în ceea ce privește continuarea procesului democratic; cu toate acestea, dată fiind situația critică din sectorul zahărului, o parte din suma alocată a fost pusă deoparte pentru asistență directă oferită populației direct dependente de producția de zahăr, în vederea reducerii consecințelor sociale negative. Aceste fonduri sunt gestionate în mod centralizat de Delegația UE la Suva și nu sunt distribuite prin intermediul guvernului;

                  —

                  disponibilitatea alocării indicative în cadrul programului indicativ multianual pentru măsurile de însoțire în ceea ce privește reforma zahărului pentru perioada 2011-2013 va depinde de stabilirea unui acord în cadrul procesului de consultare; în lipsa unui astfel de acord, pentru finanțare în cadrul acestei alocări se vor lua în considerare doar măsurile menite să atenueze consecințele sociale;

                  —

                  s-ar putea lua în considerare furnizarea de sprijin specific pentru pregătirea și punerea în aplicare a angajamentelor-cheie, în special în sprijinirea pregătirii și/sau organizării alegerilor;

                  —

                  cooperarea regională și participarea Fiji la aceasta nu este afectată;

                  —

                  cooperarea cu Banca Europeană pentru Investiții și cu Centrul pentru Dezvoltarea Întreprinderilor poate continua, cu condiția îndeplinirii la timp a angajamentelor asumate.

            Angajamentele vor fi monitorizate în conformitate cu condițiile prevăzute în anexa la prezenta scrisoare referitoare la dialogul periodic, cooperarea efectivă cu misiunile de evaluare și monitorizare și raportările.
      Mai mult, UE se așteaptă ca Fiji să coopereze pe deplin cu Forumul Insulelor din Pacific în privința punerii în aplicare a recomandărilor Grupului persoanelor eminente, susținute de Forumul miniștrilor afacerilor externe la reuniunea de la Vanuatu din 16 martie 2007.
      UE va continua să urmărească îndeaproape situația din Fiji. În temeiul articolului 8 din Acordul de la Cotonou, se va menține un dialog politic intensificat cu Fiji pentru a se asigura respectarea drepturilor omului, reinstaurarea democrației și respectarea statului de drept până când ambele părți vor conveni că acest caracter intensificat al dialogului și-a atins scopurile.
      În cazul în care punerea în aplicare a angajamentelor luate de guvernul interimar este încetinită, oprită sau regresează, UE își rezervă dreptul de a adapta măsurile corespunzătoare.
      Uniunea Europeană subliniază faptul că privilegiile Fiji în cadrul cooperării cu UE depind de respectarea elementelor esențiale ale Acordului de la Cotonou și a principiilor prevăzute în Instrumentul de cooperare pentru dezvoltare. Pentru ca UE să fie convinsă de faptul că guvernul interimar este întru totul pregătit să-și respecte angajamentele, este esențială realizarea de progrese rapide și substanțiale în vederea îndeplinirii angajamentelor convenite.
      Cu deosebită considerație,
      Întocmită la Bruxelles,

            Pentru UE

         ANEXĂ LA ANEXĂ

            ANGAJAMENTE CONVENITE CU REPUBLICA FIJI

         A.   Respectarea principiilor democratice

         Angajamentul nr. 1
         Alegeri parlamentare libere și corecte vor avea loc în termen de 24 de luni de la data de 1 martie 2007, sub rezerva concluziilor rezultate în urma evaluării ce va fi efectuată de auditori independenți numiți de Secretariatul Forumului Insulelor din Pacific. Procesele premergătoare organizării alegerilor vor fi monitorizate, adaptate și revizuite în comun, în funcție de necesități, în baza unor standarde convenite de comun acord. Aceasta înseamnă, în special, următoarele:

                     —

                     până la 30 iunie 2007, guvernul interimar va adopta un calendar cu date de finalizare a diverselor acțiuni ce trebuie întreprinse pentru pregătirea noilor alegeri parlamentare;

                     —

                     acest calendar va preciza perioada în care vor avea loc recensământul, reorganizarea limitelor circumscripțiilor electorale și reforma electorală;

                     —

                     stabilirea limitelor circumscripțiilor electorale și reforma electorală se vor efectua în conformitate cu Constituția;

                     —

                     se vor lua măsuri pentru a asigura funcționarea Biroului Electoral, inclusiv numirea unui supraveghetor al alegerilor până la 30 septembrie 2007, în conformitate cu Constituția;

                     —

                     numirea vicepreședintelui se va face în conformitate cu Constituția.

               Angajamentul nr. 2
         Atunci când adoptă inițiative politice și modificări de importanță majoră în domenii precum cel legislativ, fiscal și altele, guvernul interimar va ține seama de consultările cu societatea civilă și cu alte părți interesate relevante.
         B.   Statul de drept

         Angajamentul nr. 1
         Guvernul interimar va face tot ce îi stă în putință pentru a împiedica declarații ale agențiilor de securitate menite să intimideze.
         Angajamentul nr. 2
         Guvernul interimar susține Constituția din 1997 și garantează funcționarea normală și independentă a instituțiilor constituționale, precum Comisia drepturilor omului din Fiji, Comisia pentru funcțiile publice și Comisia pentru funcțiile publice constituționale. Independența substanțială și funcționarea Marelui Consiliu al Șefilor (Great Council of Chiefs) va fi menținută.
         Angajamentul nr. 3
         Independența justiției este respectată pe deplin, justiției i se permite să acționeze liber, iar hotărârile sale sunt respectate de toate părțile în cauză și, în special:

                     —

                     guvernul interimar se angajează să numească membrii tribunalului în temeiul secțiunii 138 punctul 3 din Constituție până la 15 iulie 2007;

                     —

                     orice numire și/sau demitere a unui judecător va fi efectuată pe viitor cu respectarea strictă a dispozițiilor constituționale și a normelor procedurale;

                     —

                     nu va exista nicio situație, de nicio natură, de amestec al armatei și al poliției sau al guvernului interimar în funcționarea justiției, inclusiv în ceea ce privește respectul deplin pentru profesia juridică.

               Angajamentul nr. 4
         Toate procedurile penale legate de acte de corupție se desfășoară prin intermediul căilor juridice adecvate, iar orice alt tip de organisme care ar putea fi înființate pentru a investiga cazurile presupuse de corupție vor funcționa în limitele constituționale.
         C.   Drepturile omului și libertățile fundamentale

         Angajamentul nr. 1
         Guvernul interimar va lua toate măsurile necesare pentru a facilita investigarea tuturor acuzațiilor de încălcare a drepturilor omului, și acestea vor fi tratate în conformitate cu diversele proceduri și în cadrul forurilor prevăzute de legislația Insulelor Fiji.
         Angajamentul nr. 2
         Guvernul interimar va abroga regulamentele din mai 2007 privind instituirea stării de urgență, sub rezerva unor amenințări la adresa securității naționale, a siguranței și a ordinii publice.
         Angajamentul nr. 3
         Guvernul interimar se angajează să asigure funcționarea Comisiei drepturilor omului din Fiji în deplină independență și în conformitate cu Constituția.
         Angajamentul nr. 4
         Libertatea de expresie și libertatea presei, în toate formele, sunt pe deplin respectate, astfel cum prevede Constituția.
         D.   Urmărirea respectării angajamentelor

         Angajamentul nr. 1
         Guvernul interimar se angajează să păstreze un dialog periodic în vederea verificării progreselor realizate și acordă acces deplin reprezentanților și autorităților UE și ai Comisiei Europene la informațiile privind toate chestiunile legate de drepturile omului, de restabilirea pașnică a democrației și a statului de drept în Fiji.
         Angajamentul nr. 2
         Guvernul interimar cooperează pe deplin cu orice misiune a UE pentru evaluarea și monitorizarea progreselor.
         Angajamentul nr. 3
         Guvernul interimar transmite rapoarte privind progresele înregistrate o dată la trei luni, începând cu 30 iunie 2007, privind elementele esențiale ale Acordului de la Cotonou și angajamentele asumate.
         Se ia notă de faptul că anumite chestiuni pot fi rezolvate în mod eficace doar printr-o abordare pragmatică, cu recunoașterea realităților din prezent și punerea accentului pe viitor.